Tiny House Festival, cel mai mare festival de travel şi living în natură din Europa de Est, revine cu o ediţie spectaculoasă la malul Mării Negre. În perioada 22-30 iunie, festivalul va transforma Vama Veche într-un paradis al inovaţiei şi sustenabilităţii în domeniul caselor de vacanţă, aducând împreună aproximativ 20.000 de vizitatori dornici să descopere cele mai noi soluţii pentru locuinţe alternative.
Pasionaţii de locuinţe alternative sau în căutare de idei neconvenţioanale pentru vacanţele lor sunt aşteptaţi să descopere şi să testeze 40 de unităţi de cazare unice, de la tiny houses, până la case modulare, domuri şi corturi de glamping. Expozanţi de top din industrie vor fi prezenţi cu cele mai accesibile, confortabile şi inovative soluţii de locuire alternativă, la cele mai competitive preţuri de achiziţie din Europa.
Tiny House Festival 2024 promite să fie o experienţă de neuitat, combinând inovaţia, sustenabilitatea şi spiritul aventurier într-un cadru natural impresionant. De la case echipate cu panouri solare ce asigură independenţa şi eficienţa energetică, până la ciubere, jacuzi, piscine, saune şi soluţii integrate pentru business-uri de profil, evenimentul răspunde integrat tuturor nevoilor oaspeţilor sau antreprenorilor.
După încheierea festivalului, aceste unităţi de cazare vor putea fi rezervate în Vama Veche pe tot parcursul verii, oferind turiştilor posibilitatea de a experimenta, în mod direct, beneficiile locuinţelor alternative.
"Tiny House Festival nu este doar un eveniment, ci o mişcare în creştere care reflectă tendinţele actuale ale pieţei de locuinţe modulare şi alternative. Succesul înregistrat la prima ediţie de anul trecut, la Râşnov, unde ne-au vizitat peste 14.000 de participanţi, ne-a demonstrat că există un interes enorm pentru aceste soluţii inovatoare si complementare turismului convenţional. Încrederea şi entuziasmul expozanţilor şi vizitatorilor ne-au motivat să facem următorul pas şi să transformăm festivalul într-o destinaţie de vacanţă unică, unde confortul, accesibilitatea şi inovaţia sunt la ele acasă", au declarat Tudor şi Anda Maxim, fondatori Tiny House Festival.
Tiny House Festival 2024 va prezenta unele dintre cele mai accesibile, complete şi inovatoare soluţii de locuire alternativă din Europa. Unităţile de cazare sunt construite la o calitate superioară, folosind materiale durabile, ecologice şi respectând normele stricte în construcţii. Aceste case modulare şi extensibile, care se pot mări de două sau trei ori dimensiunea iniţială, oferă flexibilitate şi confort remarcabile.
Fiecare unitate vine complet echipată, având una, două sau chiar trei camere, bucătărie, zonă de living şi baie. Preţurile pentru aceste case inovatoare încep de la doar 6.900 de euro + TVA, făcându-le extrem de accesibile pentru oricine doreşte să investească într-o locuinţă de vacanţă sustenabilă şi modernă.
"Producatorii români au demonstrat, la nivel global, calitate excepţională şi design foarte apreciat cu soluţii inteligente de organizare a spaţiilor, lucru care ne dă încredere să punem în valoare această nişă a economiei româneşti", completează fondatorii festivalului, Tudor şi Anda Maxim.
După încheierea festivalului, unităţile de cazare vor rămâne pe faleza din Vama Veche pe tot parcursul verii, oferind oportunităţi de vacanţă unice pentru vizitatori. Casele modulare, tiny houses şi corturile de tip glamping vor putea fi închiriate, permiţând oaspeţilor să experimenteze confortul şi inovaţia acestor locuinţe alternative într-o vacanţă memorabilă la malul mării.
Programul de vară va include concerte electrizante şi petreceri tematice cu DJ, iar atmosfera va fi îmbogăţită de concerte de saxofon şi spectacole live de jazz. Mai mult, cei mici se vor bucura de un loc de joacă generoas şi vor avea parte de activităţi dedicate, precum ateliere de pictat sau spectacole de teatru pentru copii.